wickkiey/tamil-wikipedia-chunked huggingface dataset:
# சோடியம் சல்பைடு

## கூழ் மற்றும் காகித தொழில்

மேலாதிக்க பயன்பாட்டின் அடிப்படையில், சோடியம் சல்பைடு முதன்மையாகக் காகிதக்கூழ் மற்றும் காகிதத் தொழிலில் கிராஃப்ட்டு செயல்முறையில் பயன்படுத்தப்படுகிறது. இது காகிதத்தின் முக்கிய அங்கமான செல்லுலோசைக் கொடுக்கிறது.  
நீர் சுத்திகரிப்பில் ஆக்சிசன் துப்புரவு முகவராக சோடியம் சல்பைடு பயன்படுத்தப்படுகிறது. மேலும் கருப்பு வெள்ளை ஒளிப்படவியலில் ஓர் இரசாயன நிறமாக்கியாகவும் உலோக வீழ்படிவாக்கியாகவும் சோடியம் சல்பைடு பயன்படுகிறது. நெசவுத் தொழிலில் நிறம்நீக்கும் முகவராகவும், கந்தகம் நீக்கி மற்றும் குளோரினேற்றும் முகவராகவும் இது பயன்படுகிறது. தோல் தொழிற்சாலையில் கந்தக டை ஆக்சைடு ஏற்றும் முகவராகவும் சோடியம் சல்பைடு பயன்படுத்தப்படுகிறது. இரசாயன உற்பத்தியில் சல்போனாக்கல் மற்றும் சல்போமெத்திலேற்றம் செய்ய உதவும் முகவராக உள்ளது. இரப்பர் இரசாயனங்கள், கந்தக சாயங்கள் மற்றும் பிற இரசாயன கலவைகள் உற்பத்தியில் பயன்படுத்தப்படுகிறது. சாயங்கள் தயாரித்தல் சவர்க்காரம் தயாரித்தல் உள்ளிட்ட பிற பயன்பாடுகளிலும் சோடியம் சல்பைடின் பங்கு உள்ளது.
# சோடியம் சல்பைடு

## கரிம வேதியியல் வினையாக்கி

### கார்பன்-கந்தகம் பிணைப்பில்

சோடியம் சல்பைடை ஆல்கைலேற்றம் செய்தால் தயோயீத்தர்கள் உருவாகும்.
:Na<sub>2</sub>S + 2 RX → R<sub>2</sub>S + 2 NaX
அரைல் ஆலைடுகளும் கூட இந்த வினையில் பங்கேற்கின்றன. பரந்த அளவில் ஒத்த செயல்முறையின் மூலம் சோடியம் சல்பைடு ஆல்க்கீன்களுடன் தயோல்-யீன் வினையில் வினைபுரிந்து தயோயீத்தர்களைக் கொடுக்கும். சாண்ட்மேயர் வகை வினைகளில் சோடியம் சல்பைடு அணுக்கருகவரியாகப் பயன்படுத்தப்படுகிறது.
# சோடியம் சல்பைடு

## கரிம வேதியியல் வினையாக்கி

### ஒடுக்கும் முகவர்

சோடியம் சல்பைடின் நீர்த்த கரைசல் நைட்ரோ குழுக்களை அமீனாக குறைக்கும். அசோ குழு போன்ற மற்ற குறைக்கக்கூடிய குழுக்கள் அப்படியே உள்ளதால் இந்த மாற்றம் சில அசோ சாயங்களின் உற்பத்திக்கு பயன்படுத்தப்படுகிறது. சோடியம் சல்பைடைப் பயன்படுத்தி நைட்ரோ அரோமாட்டிக் சேர்மங்களை அமீன்களாகக் குறைக்கும் வினை அதைக் கண்டுபிடித்தவரின் நினைவாக சின்னின் வினை என்று அழைக்கப்படுகிறது. நீரேற்றப்பட்ட சோடியம் சல்பைடு 1,3-டைநைட்ரோபென்சீன் வழிப்பெறுதிகளை 3-நைட்ரோ அனிலின்களாகக் குறைக்கிறது.
# சோடியம் சல்பைடு

## கரிம வேதியியல் வினையாக்கி

### பிற வினைகள்

ஒளிவினையூக்க வினைகளிலும் சோடியம் சல்பைடு பயன்படுத்தப்படுகிறது.
# சோடியம் சல்பைடு

## பாதுகாப்பு

சோடியம் ஐதராக்சைடுக்குச் சமமான சோடியம் சல்பைடு காரம் இரசாயன தீக்காயங்களை ஏற்படுத்தும். அமிலங்களுடன் விரைவாக வினைபுரிந்து ஐதரசன் சல்பைடை உருவாக்கும். இது அதிக நச்சுத்தன்மை கொண்டது.
# சின்லாந்து தேசிய இராணுவம்

**சின் தேசிய இராணுவம்** (*Chin National Army*),தென்கிழக்காசியா நாடான மியான்மரின் மேற்கில் உள்ள சின் மாநிலத்தில் வாழும் சின் மக்களின் ஒரு ஆயுதக் குழுவாகும்.இது **சின் தேசிய முன்னணி** அமைப்பின் கீழ் செயல்படுகிறது. தற்போது சின் மாநிலத்தின் மூன்றில் ஒரு பங்கு பகுதி சின் தேசிய இராணுவத்தின் கீழ் உள்ளது. இந்த இராணுவம் 20 பிப்ரவரி 1988 அன்று சின் தேசிய முன்னணியின் ஒரு அங்கமாக நிறுவப்பட்டது. 6 சனவரி 2012 அன்று மியான்மர் அரசு மற்றும் சின் தேசிய முன்னணி போர் நிறுத்த உடன்படிக்கையில் கையொப்பம் இட்டுள்ளது.மியான்மர் கூட்டாட்சித் தத்துவததில் நம்பிக்கையுள்ள ஐக்கிய தேசியவாதிகளின் கூட்டமைப்பு குழுவில் சின் தேசிய இராணுவம் ஒரு உறுப்பினராக உள்ளது.
# சின்லாந்து தேசிய இராணுவம்

## வரலாறு

சின்லாந்தின் சின் மாணவர்களால் நிறுவப்பட்ட அரசியல் குழுவான சின் தேசிய முன்னனியின் இராணுவமாக சின் தேசிய இராணுவம் செயல்படுகிறது.இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பு சின் தேசிய இராணுவத்திற்கு ஆயுத தளவாடங்கள் வழங்குகிறது.இந்தியாவின் மிசோரம் மாநிலத்தில் இதன் தலைமையிடம் 2005ஆம் ஆண்டு வரை செயல்பட்டது.
# சின்லாந்து தேசிய இராணுவம்

## இதனையும் காண்க

- சின் மாநிலம்
- சின் மக்கள்
- சின்லாந்து
- அரக்கான் இராணுவம்
# சோட்டிலா சட்டமன்றத் தொகுதி

**சோட்டிலா சட்டமன்றத் தொகுதி** (*Chotila Assembly constituency*) (தொகுதி வரிசை எண்:63) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *சாம்ஜிபாய் பீம்ஜிபாய் சௌகான்* ஆவார்.
# சோட்டிலா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. வாத்வான் தாலுகா
# சோட்டிலா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் கடந்த தேர்தல்களில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | ஷாம்ஜி சவுகான் | பாரதிய ஜனதா கட்சி |  |
| 2017 | ருத்விக் மக்வானா | இந்திய தேசிய காங்கிரசு |  |
| 2022 | சாம்ஜிபாய் பீம்ஜிபாய் சௌகான் | பாரதிய ஜனதா கட்சி | } |
# திரங்கத்ரா சட்டமன்றத் தொகுதி

**திரங்கத்ரா சட்டமன்றத் தொகுதி** (*Dhrangadhra Assembly constituency*) (தொகுதி வரிசை எண்:64) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பிரகாஷ்பாய் பர்சோதம்பாய் வர்மோரா* ஆவார்.
# திரங்கத்ரா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. திரங்கத்ரா தாலுகா
1. கல்வாத்து தாலுகா
# திரங்கத்ரா சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2017 | பர்ஷோத்தம்பாய் சபரியா | இந்திய தேசிய காங்கிரசு |  |
| 2019 (இடைத்தேர்தல்) | பர்ஷோத்தம்பாய் சபரியா | பாரதிய ஜனதா கட்சி |  |
| 2022 | பிரகாஷ்பாய் பர்சோதம்பாய் வர்மோரா | பாரதிய ஜனதா கட்சி | } |
# தங்கரா சட்டமன்றத் தொகுதி

**தங்கரா சட்டமன்றத் தொகுதி** (*Tankara Assembly constituency*) (தொகுதி வரிசை எண்:66) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மோர்பி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *துர்லப்ஜிபாய் ஹராக்ஜிபாய் தேதாரியா* ஆவார்.
# தங்கரா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. தங்கரா தாலுகா
1. மோர்பி தாலுகா (பகுதி) கிராமங்கள் - மன்சார், நரங்கா, பிபாலியா, விர்பர்தா, ஹஜ்னாலி, மோட்பர், லுடவதார், பர்வாலா, கெவாலியா, கக்ராலா, வனாலியா, கரேடா, அந்தர்னா, வான்க்டா, பிபாலி, கோர் கிஜாடியா, ஜெபூர், பகதாலா, பில்யாக், பில்லியா, பில் நாகல்பர், நானி வாவ்டி, குந்து, உஞ்சி மண்டல், நிச்சி மண்டல், கலிகாநகர், லக்திர்பூர், லால்பர், பஞ்சாசர், அம்ராபர் நாக், மோதி வாவ்டி, கான்பர், சஞ்சபர், தோரலா, ராஜ்பர், சக்தசனலா, ஜோத்பூர் நாடி, ஜம்புடியா, பனேலி, கிடாச், மகான்சர், அடேபர், லக்த்பர், சஜன்பர், ரவாபரா, வஜேபர்
1. ராஜ்கோட் மாவட்டத்தின் பதாரி தாலுகா - கிராமங்களைத் தவிர முழு தாலுகா - கோக்ரி, சிவாபர்
1. ராஜ்கோட் மாவட்டத்தின் லோதிகா தாலுகா கிராமம் (பகுதி) - உண்ட் கிஜாடியா
1. ஜாம்நகர் மாவட்டத்தின் த்ரோல் தாலுகா கிராமம் (பகுதி) - சல்லா, கோலிடா
# தங்கரா சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | மோகன்பாய் குந்தாரியா | பாரதிய ஜனதா கட்சி |  |
| 2012 |  |  |  |
| 2017 | லலித்பாய் ககதாரா | இந்திய தேசிய காங்கிரசு |  |
| 2022 | துர்லப்ஜிபாய் ஹராக்ஜிபாய் தேதாரியா | பாரதிய ஜனதா கட்சி | } |
# வாங்கனேர் சட்டமன்றத் தொகுதி

**வாங்கனேர் சட்டமன்றத் தொகுதி** (*Wankaner Assembly constituency*) (தொகுதி வரிசை எண்:67) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மோர்பி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ஜிதேந்திர காந்திலால் சோமானி* ஆவார்.
# வாங்கனேர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. வாங்கனேர் தாலுகா
1. ராஜ்கோட் தாலுகா (பகுதி) கிராமங்கள் - ஜாலியா, ரத்தன்பர், கொரானா, சனோசரா, ராம்பரா (சூலியா), வான்க்வாட், ஹிராசர், சத்தா, ஜியானா, கிஜாடியா, நாகல்பார், ராஜ்காத், கவரிதாத், பாரா பிபாலியா, ஹத்மதியா (பேடி), நகரவாடி, பிபாலியா, பிபாலியா, குச்சியாதாத், ராம்பாரா பேட்டி, பரேவாலா, சைபர், குவாத்வா, தமல்பர், சோகதா, ரோங்கி, கந்தேஷ்வர், வஜ்தி காத், வெஜகம், மாலியாசன், தர்காடியா, குண்டா, மகர்வாடா, மேஸ்வதா, பர்வன், சஞ்சடியா, ஜம்கத், ரஃபாலா, கெர்டி, அமர்கத், ஃபிஹாட்கா, தோரலா, மஹிகாடா, , டெரோய், மன்ஹர்பூர், பேடி, மாதபர், ஆனந்த்பர்
# வாங்கனேர் சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | முகமது ஜாவேத் பிர்சாடா | இந்திய தேசிய காங்கிரசு |  |
| 2012 |  |  |  |
| 2017 |  |  |  |
| 2022 | ஜிதேந்திர காந்திலால் சோமானி | பாரதிய ஜனதா கட்சி | } |
# ஜஸ்தான் சட்டமன்றத் தொகுதி

**ஜஸ்தான் சட்டமன்றத் தொகுதி** (*Jasdan Assembly constituency*) (தொகுதி வரிசை எண்:72) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ராஜ்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *குன்வர்ஜிபாய் மோகன்பாய் பவாலியா* ஆவார்.
# ஜஸ்தான் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. ஜஸ்தான் தாலுகா
1. கோண்டல் தாலுகா (பகுதி) கிராமங்கள் - தாத்வா ஹமிர்பாரா, கர்மல் கோட்டா.
சுரேந்திரநகர் மாவட்ட சைலா தாலுகா (பகுதி) - ஓரி கிராமம்
# ஜஸ்தான் சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | குன்வர்ஜிபாய் மோகன்பாய் பவாலியா | இந்திய தேசிய காங்கிரசு |
| 2018 (இடைத்தேர்தல்) | பாரதிய ஜனதா கட்சி |  |
| 2022 | } |  |
# கோபாலசாமி சேனைகொண்டார்

**கோபாலசாமி சேனைகொண்டார்** இந்திய விடுதலைப் போராட்டத்தில் ஈடுபட்ட தியாகி ஆவார்.
# கோபாலசாமி சேனைகொண்டார்

## வாழ்க்கைக் குறிப்பு

இவர் தஞ்சாவூர் மாவட்டம், மன்னார்குடி பகுதி மூர்க விநாயகர் கோயில் தெருவில் 1901 ஆம் ஆண்டு கள்ளர் மரபில் ராமசாமி சேனைகொண்டார் மகனாகப் பிறந்தார்.
# கோபாலசாமி சேனைகொண்டார்

## இந்திய விடுதலைப் போராட்டம்

இவர் எழுத்தறிவு பெற்றவர், 1932 ஆம் ஆண்டு இந்திய விடுதலை இயக்கத்தில் சேர்ந்தார், 1932 இல் வரி இல்லா இயக்கம், தனிநபர் சத்தியாகிரகம் மற்றும் 1942 வெள்ளையனே வெளியேறு இயக்கம் பங்கேற்றார், ஆங்கிலேய அரசால் கைது செய்யப்பட்டு 1932 இல் ஆறு மாதங்கள் மற்றும் 1943 இல் 14 மாதங்கள் சிறைத்தண்டனை தண்டனை விதிக்கப்பட்டு திருச்சிராப்பள்ளி மத்திய சிறையில் மற்றும் அலிபுரம் சிறைகளில் அடைக்கப்பட்டார்.
# நல்லம்பல்

**நல்லம்பல்** என்பது இந்தியா புதுச்சேரி காரைக்கால் மாவட்டத்திலுள்ள ஒரு புறநகர்ப் பகுதியாகும்.
# நல்லம்பல்

## அமைவிடம்

கடல் மட்டத்திலிருந்து சுமார் 23.94 மீ. உயரத்தில், என்ற புவியியல் ஆள்கூறுகள் கொண்டு நல்லம்பல் அமையப் பெற்றுள்ளது.
# நல்லம்பல்

## நீர்நிலை

நல்லம்பல் பகுதியில் செயற்கையாக உருவாக்கப்பட்ட நல்லம்பல் ஏரி என்ற நீர்நிலை ஒன்று விவசாயத்திற்காகவும் மக்கள் பொழுதுபோக்கு பகுதியாகவும் 2014ஆம் ஆண்டு உருவாக்கப்பட்டது.
# கத்காவ் சட்டமன்றத் தொகுதி

**கத்காவ் சட்டமன்றத் தொகுதி** (*Hadgaon Assembly constituency*) என்பது மேற்கத்திய இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்ற தொகுதிகளில் ஒன்றாகும். இத்தொகுதியானது நாந்தேட் மாவட்டத்தில் அமைந்துள்ளது. கத்காவ், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கத்காவ் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1972 | பால்கர் கணபத்ராவ் ரங்கராவ் | இந்திய தேசிய காங்கிரசு |
| 1978 | பவார் நிவ்ருத்திராவ் மகாத்ஜி | ஜனதா கட்சி |
| 1980 | பாட்டீல் சூர்யகாந்த சல்வந்தராவ் | இந்திய தேசிய காங்கிரசு (இ) |
| 1985 | பாபுராவ் பாட்டீல் அசித்கர் | இந்திய காங்கிரசு (சோசலிஸ்ட்) |
| 1990 | அசுடிகர் பாபுராவ் சிவ்ராம் பாட்டீல் | இந்திய தேசிய காங்கிரசு |
| 1995 | வான்கடே சுபாசு பாபுராவ் | சிவ சேனா |
| 1999 | சுபாசு பாபுராவ் வான்கடே |  |
| 2004 | வான்கடே சுபாசு பாபுராவ் |  |
| 2009 | அசுடிகர் பாட்டீல் நாகேசு பாபுராவ் | இந்திய தேசிய காங்கிரசு |
| 2014 | சிவ சேனா |  |
| 2019 | சவல்கோன்கர் மாதவ்ராவ் நிவ்ருத்திராவ் பாட்டீல் | இந்திய தேசிய காங்கிரசு |
| 2024 | கோலிகர் பாபுராவ் கடம் | சிவ சேனா |
# கத்காவ் சட்டமன்றத் தொகுதி

## வெளியிணைப்புகள்

இந்திய தேர்தல் ஆணையம்
# சின் சகோதரத்துவக் கூட்டணி

வின் மியான்மர் நாட்டின் சின் மாநிலம், மாகுவே மண்டலம் மற்றும் சாகைங் பிரதேசம் ஆகிய பகுதிகளில் மியான்மர் அரசுக்கு எதிராக இயங்கும் பல ஆயுதக் குழுக்களின் அரசியல் கூட்டணி ஆகும். 2021 மியான்மர் இராணுவப் புரட்சிக்குப் பின்னர் ஏற்பட்ட மியான்மர் உள்நாட்டுப் போர் (2021–தற்போது வரை)|மியான்மர் உள்நாட்டுப் போரின்]] போது இக்கூட்டணி 30 டிசம்பர் 2023 அன்று நிறுவப்பட்டது. இதன் நோக்கம் மியான்மரில் சின் மக்களின் அரசியல் அதிகாரத்தை நிலைநாட்டுவதாகும்.சின் சகோதரத்துவக் கூட்டணியின் ஆயுதக் குழுக்கள் சின் மாநிலத்தின் தெற்குப் பகுதியை தங்கள் கட்டுப்பாட்டில் வைத்துள்ளது. இக்கூட்டணிப் படைகள் சின்லாந்து தேசிய இராணுவம் மற்றும் மியான்மர் அரசு இராணுவத்துடன் மோதல் போக்கைக் கொண்டுள்ளது.
# சின் சகோதரத்துவக் கூட்டணி

## இதனையும் காண்க

- 2021 மியான்மர் இராணுவப் புரட்சி
- சின் மாநிலம்
- சின்லாந்து
- சின்லாந்து தேசிய இராணுவம்
- அரக்கான் இராணுவம்
# நயினாதீவு தில்லைவெளி பிடாரி அம்பாள் ஆலயம்

**நயினாதீவு தில்லைவெளி பிடாரி அம்பாள் ஆலயம்** (*Nainativu Thillaiveli Pidari Ambal Temple*) இலங்கையின் வடக்கே யாழ்ப்பாண மாவட்டம், நயினாதீவின் தென்மேற்கு மூலையில் தில்லைவெளியில் (யாழ்ப்பாணத்தில் இருந்து 37 கி.மீ.) கடற்கரை அருகே அமைந்துள்ள கோவில் ஆகும்.
# நயினாதீவு தில்லைவெளி பிடாரி அம்பாள் ஆலயம்

## ஆலய உருவாக்கமும் அமைப்பும்

ஐரோப்பியர் காலத்தில் பெரிய கோவில்களுக்கு செல்வதற்கு அச்சப்பட்ட மக்கள் கிராமியத் தெய்வங்களின் வழிபாட்டில் அதிகளவு நாட்டங் கொண்டு வழிபட்டனர்.
# நயினாதீவு தில்லைவெளி பிடாரி அம்பாள் ஆலயம்

## பிடாரி அம்பாளின் கருவறை

கருவறையில் வீற்றிருக்கும் பிடாரி அம்பாள் பார்ப்பதற்கு கருங்கல்லில் அமைந்தது போல் கறுப்பாக கோபமுடையவளாக காணப்படுகிறது. எனினும் அம்பாள் செஞ்சந்தனக்கட்டை அல்லது தில்லை மரத்தினால் ஆனவள் என குறிப்பிடப்படுகிறது.
# நயினாதீவு தில்லைவெளி பிடாரி அம்பாள் ஆலயம்

## திருக்குளிர்த்தி பொங்கலும் வேள்வித் திருவிழாவும்

வைகாசி மாதத்தில் நயினாதீவு மக்கள் கும்பஸ்தானம் ஆரம்ப நாள்முதல் ஒருநேர உணவோடு விரதமிருந்து அம்பாளின் மகாவேள்வி கண்டு விநாயகப்பானை அமுதுண்டு விரதம் துறப்பர்.  
வைகாசி விசாகத்துடன் கூடிய ஒரு வெள்ளிக்கிழமை கும்பஸ்தானத்துடன் தொடங்கும் திருவிழாவின் ஏழாம் நாள் நயினை வாழ் சைவ அடியார்களின் இல்லங்களில் சென்று தண்டல் நிகழ்வு இடம்பெறும். எட்டாம் நாள் வெள்ளிக்கிழமை யாழ் நகர தர்மகர்த்தாக்களின் பரம்பரை வணிக நிலையத்திலிருந்து விநாயகப்பானை எழுந்தருளி (வேள்வித்திரவியங்கள், இளநீர், பொங்கல் பண்டங்கள், பழங்கள் உட்பட) கோவிலை வந்தடையும்.  
மறு நாள்(ஒன்பதாம் நாள்) சனிக்கிழமை காத்தவராயன் கும்பம் வீதியுலா வந்தடைந்ததும் பொங்கல் தொடங்கும். தொடர்ந்து சிறப்புத் திரவிய சங்காபிடேகமும் பொன்பதித்த வலம்புரிச்சங்கால் மூலிகை அபிடேகமும் அம்பாளுக்கு இடம்பெறும். குருமணிகளின் வேதாகமங்கள் முழங்க வேள்விக்குண்டம் சுடர் விட்டெரியும். இளநீர், பால், தயிர், பஞ்சாமிர்தங்கள் கொண்டு அம்பாள் குளிர்விக்கப்படுவாள். அடியவர்கள் தங்கள் நேர்த்திக் கடன்களை நிறைவேற்றி அம்பாளிடம் வேண்டுகை செய்வார்கள். மூலஸ்தான, எழுந்தருளி அம்பாளுக்காக உருவகிக்கப்பட்ட பிரதான கும்பங்கள் சுற்றி வந்து கும்ப நீர் ஊற்றப்படும். அதன்பின் காத்தவராயன் மடை விநாயகப்பானை பொங்கல், முக்கனிகள் பரப்பப்பட்டு அடியவர்களின் படையலும் அம்பாளுக்கு அர்ச்சிக்கப்பட்டு மிருக பலிக்குப் (1950ஆம் ஆண்டுடன் நிறுத்தப்பட்டது) பதில் நீத்துப்பூசணி வெட்டப்பட்டு குருமணிகள் பஞ்சதீர்த்தம் தெளித்து மலர் தூவுவதுடன் தீப ஆராதனை இடம்பெற்று வருடாந்த திருக்குளிர்த்திப் பொங்கல் வேள்வித் திருவிழா இனிதே நிறைவுறும். அடியவர் காணிக்கை பொருட்கள் ஏலத்தில் விடப்படுவதுடன் அன்றிரவு கும்ப உத்தாபனமும் பத்தாம் நாள் பிராயச்சித்தமும் இடம்பெறும்.  
நித்திய பூசை, விசேட பூசைகளுடன் மாதந்தோறும் பல்வேறு விழாக்களும் அம்பாளுக்கு சிறப்பாக செய்யப்படுகிறது. எனினும் கோவில் ஆரம்பித்த காலத்தில் வைகாசி வேள்விப் பொங்கலும், சித்திரை வருடப்பிறப்பும் மட்டுமே விசேட திருவிழாவாக செய்யப்பட்டது.
# சோகா இகெதா கலை மற்றும் அறிவியல் மகளிர் கல்லூரி

**சோகா இகெதா கலை மற்றும் அறிவியல் மகளிர் கல்லூரி** (Soka Ikeda College of Arts and Science for Women, Chennai, Tamil Nadu, India) என்பது தமிழ்நாட்டின் சென்னையில் அமைந்துள்ள ஒரு மகளிர் கல்லூரியாகும். வாழ்வியல் விழுமியங்கள் என்ற பொருள்படும் “சோகா” என்ற ஜப்பானியச் சொல்லோடு “இகெதா” என்ற ஜப்பானிய தத்துவஞானியின் பெயரினை இணைத்துப் பெயரிடப்பட்டு சென்னைப் பல்கலைக்கழகத்தின் கீழ் 2000ஆம் ஆண்டில் கல்லூரி தொடங்கப்பெற்றது.
# சோகா இகெதா கலை மற்றும் அறிவியல் மகளிர் கல்லூரி

## வரலாறு

உலகக் கவிஞர்கள் மாநாட்டில் பங்கேற்ற சேது பாஸ்கரா கல்விக் குழுமத்தின் தாளாளரும் கல்வியாளருமான டாக்டர் சேது குமணன் அவர்கள், பெண்கல்விக்கு முக்கியத்துவம் அளிப்பதை நோக்கமாகக் கொண்டவர். காந்திய நெறியில் உலக அமைதியைப் போற்றும் டாக்டர் தைசாகு இகெதாவின் ‘அன்னை’ என்ற கவிதையின் ஈர்ப்பால் தம்முடைய நோக்கத்தை நிறைவேற்றும் வகையில் சோகா இகெதா கலை மற்றும் அறிவியல் மகளிர் கல்லூரியைத் தொடங்கினார். 2000ஆம் ஆண்டில் 70 மாணவியருடன் தொடங்கப்பெற்ற கல்லூரி தற்போது 2000 மாணவியருடன், பெண்களை முன்னேற்றப் பாதையில் கொண்டு செல்வதற்கான ஏணிப்படியாகத் தன்னுடையப் பணியினைச் செவ்வனே செய்து வரும் கல்லூரி, இந்தியக் காந்தியக் கல்விக் குழுமத்தின் சிறந்த கல்வி நிறுவன விருதைப் பெற்றது. 2009ஆம் ஆண்டில் ஜப்பான் சோகா பல்கலைக்கழத்துடன் இணைந்து கல்விப் பரிமாற்றம் புரிந்துணர்வு ஒப்பந்தமிட்டு ஆண்டுதோறும் இரண்டு மாணவியர் ஜப்பானுக்குச் சென்று சோகா பல்கலைக்கழகத்தில் பயின்று வருகின்றனர். அங்கிருந்து இரண்டு ஜப்பானிய மாணவியர் கல்லூரியில் வந்து பயில்கின்றனர். 2019ஆம் ஆண்டு ISO 9001:2015 தரச்சான்றிதழைப் பெற்றுள்ளது. 2024ஆம் ஆண்டில் வெள்ளிவிழாவினைக் கொண்டாடும் கல்லூரி, இந்த ஆண்டு, கல்லூரிகளுக்கான தேசிய மதிப்பீடு மற்றும் தரச்சான்று குழுவால் தரச்சான்றைப் பெற்றுள்ளது.
# சோகா இகெதா கலை மற்றும் அறிவியல் மகளிர் கல்லூரி

## பாடப்பிரிவுகள்

பெண்கல்விக்கு முக்கியத்துவம் கொடுத்து, பெண்களுக்காக நடத்தப்பெறும் கல்லூரி சுழற்சி I மற்றும் சுழற்சி II என இரண்டு பிரிவுகளில் செயல்பட்டு வருகிறது. இளங்கலை மற்றும் இளமறிவியல் பிரிவில் 15 பாடங்களும் முதுகலை மற்றும் முதுவறிவியல் பிரிவில் 7 பாடங்களும் பயிற்றுவிக்கப்படுகின்றன. அனைத்துத் துறையிலும் பட்டயக்கல்வியும் சான்றிதழ் கல்வியும் தொடர்ந்து நடத்தப்பெற்று வருகிறது.
# சோகா இகெதா கலை மற்றும் அறிவியல் மகளிர் கல்லூரி

## இலச்சினை

கல்லூரியின் இலச்சினை எண்ணும் எழுத்தும் இரண்டு கண்கள் என்பதைக் குறிக்கும் வகையில் எழுதுகோலின் முனையையும்; கற்கும் கல்விக்கு எல்லைகள் இல்லை என்பதை விளக்கும் வகையில் இரண்டு இறகுகளையும் கொண்டு உருவாக்கப்பட்டுள்ளது.
# சோகா இகெதா கலை மற்றும் அறிவியல் மகளிர் கல்லூரி

## பிற செயல்பாடுகள்

மாணவியர் கல்வி பயில்வதற்கேற்ற அனைத்து வசதிகளையும் பெற்றுள்ள இக்கல்லூரியில், எளிமையாக அனைத்து மாணவியரும் புரிந்து கொள்ளும் வகையில் பாடங்களைக் கற்பிக்கும் திறமை, அனுபவம், தகுதி வாய்ந்த பேராசிரியர்கள் பணியாற்றுகின்றனர். படிப்பதற்கு ஏற்ற இயற்கை எழில் சூழ்ந்த காற்றோட்டமான அமைதிச் சூழலில் பயிலும் மாணவியர் ஒவ்வொரு ஆண்டும் பல்கலைக்கழகத் தரவரிசைப் பட்டியலில் இடம் பெறுகின்றனர். கல்லூரி, கல்வி, விளையாட்டு மட்டுமல்லாது, பிற திறன்களையும் நல்லொழுக்கங்களையும் வளர்க்கும் விதமாகப் பாடம்சார்ந்த அமைப்புகளில் மாணவியரை ஈடுபடுத்தி வருகிறது. சிறப்புத்தேவையுடைய மாணவியருக்குத் தேவையான வசதிகள் செய்து கொடுத்து மாணவியரைத் தன்னம்பிக்கையுடன் வாழ்வில் வெற்றி பெற வழிநடத்துகிறது. சுயத்தொழில் செய்வதற்கான பயிற்சிகள் அளிக்கப்படுகின்றன.
# மியான்மர் மக்கள் பாதுகாப்புப் படைகள்

**மக்கள் பாதுகாப்புப் படைகள்** (*People's Defence Force* சுருக்கமாக:**PDF**) மியான்மர் நாட்டின் நாடு கடந்த அரசாங்கமான மியான்மர் தேசிய ஒற்றுமை அரசாங்கத்தின் ஆயுதக் குழுவாகும். 2021 மியான்மர் இராணுவப் புரட்சிக்குப் பின் இப்படையை மியான்மர் இளைஞர்கள் மற்றும் மாணவர்கள் இணைந்து 5 மே 2021 அன்று நிறுவப்பட்டது. இதன் நோக்கம் மியான்மரை ஆளும் இராணுவ ஆட்சியை நீக்கி விட்டு, மியான்மர் தேசிய ஒற்றுமை அரசை நிறுவுவதே ஆகும். 8 மே 2021 அன்று மியான்மர் இராணுவ ஆட்சியானது இந்த அமைப்பை தீவிரவாத அமைப்பு என அறிவித்தது.  
அக்டோபர் 2021ல் நாடு கடந்த மியான்மர் தேசிய ஒற்றுமை அரசின் பாதுகாப்பு அமைச்சகம் நாடு முழுவதும், இராணுவ ஆட்சியை ஒழிக்கும் பொருட்டு இராணுவ நடவடிக்கைகள் மேற்கொள்ள அறிவுறுத்தல்கள் வெளியிட்டது. இப்படையணியில் வடக்கு, தெற்கு, மத்திய, கிழக்கு மற்றும் மேற்கு கட்டளையகங்கள் கொண்டுள்ளது.) தற்போது இப்படையில் நாடு முழுவதும் 1 இலட்சம் இராணுவப்பயிற்சி மற்றும் கொரில்லாப் போர் பயிற்சி பெற்ற வீரர்கள் உள்ளனர்.
# மியான்மர் மக்கள் பாதுகாப்புப் படைகள்

## இதனையும் காண்க

- 2021 மியான்மர் இராணுவப் புரட்சி
- மியான்மர் தேசிய ஒற்றுமை அரசாங்கம்
- மியான்மர் உள்நாட்டுப் போர் (2021-தற்போது வரை)
- மியான்மர் அரசு நிர்வாகக் குழு
# சாய் பிரகாசு தகாகே

**சாய் பிரகாசு தகாகே** (*Sai Prakash Dahake*)(பிறப்பு 1964) மகாராட்டிராவினைச் சேர்ந்த இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் வாசிம் மாவட்டத்தில் உள்ள காரஞ்சா சட்டமன்றத் தொகுதி சட்டமன்ற உறுப்பினராக உள்ளார். இவர் 2024 மகாராட்டிராச் சட்டமன்றத் தேர்தலில் பாரதிய ஜனதா கட்சியின் சார்பில் போட்டியிட்டு வெற்றி பெற்றார்.
# சாய் பிரகாசு தகாகே

## இளமையும் கல்வியும்

தகாகே, மகாராட்டிராவின் வாசிம் மாவட்டத்தில் உள்ள காரஞ்சாவினைச் சேர்ந்தவர். இவர் காரஞ்சா சட்டமன்றத் தொகுதியின் முன்னாள் சட்டமன்ற உறுப்பினர் பிரகாசு உத்தமராவ் தாககேவின் மனைவி ஆவார். இவர் அமராவதி பெண்கள் உயர்நிலைப் பள்ளியில் 12ஆம் வகுப்பு படித்து 1982-ல் தேர்ச்சி பெற்றார். பின்னர், இவர் தனது படிப்பை இடையில் நிறுத்தினார்.
# தேசிய நெடுஞ்சாலை 220 (இந்தியா)

**தேசிய நெடுஞ்சாலை 220** (*National Highway 220 (India)*), பொதுவாக **தே. நெ. 220** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 220 இந்தியாவின் சார்க்கண்டு, ஒடிசா மாநிலங்கள் வழியாகச் செல்கிறது. 2018ஆம் ஆண்டில் தேசிய நெடுஞ்சாலைகளின் புதிய எண் முறை ஏற்றுக்கொள்ளப்படுவதற்கு முன்பு, கேரளாவில் தற்போதைய தேசிய நெடுஞ்சாலை 183 தே. நெ. 220 எனக் குறிப்பிடப்பட்டது.
# தேசிய நெடுஞ்சாலை 220 (இந்தியா)

## வழித்தடம்

; சார்க்கண்டு  
சைபாசா-கோவிந்த்பூர்-ஹாட்டா-ஒடிசா எல்லை.  
; ஒடிசா  
சார்க்கண்டு எல்லை-திரிங்கிதிகி-ராய்ரங்பூர்-ஜஷிபூர்-தேன்கிகோட்.
# தேசிய நெடுஞ்சாலை 220 (இந்தியா)

## சந்திப்புகள்

: சைபாசா அருகே முனையம்
: ஜஷிபூர் அருகே.
: தேன்கிகோட்டி அருகே முனையம்
# தேன்கிகோட்டி

**தேன்கிகோட்டி** (*Dhenkikote*) என்பது இந்தியாவின் ஒடிசாவின் கேந்துசர் மாவட்டத்தின் கட்கானில் அமைந்துள்ள ஒரு பெரிய கிராமம் ஆகும். இக்கிராமத்தில் மொத்தம் 559 குடும்பங்கள் வசிக்கின்றன. 2011 மக்கள்தொகை கணக்கெடுப்பின்படி தேன்கிகோட்டி கிராமத்தின் மக்கள் தொகை 2341 ஆகும். இதில் 1185 பேர் ஆண்கள்; 1156 பேர் பெண்கள் ஆவர். டோகர், கபஸ்படா, லங்கல்காந்தி மற்றும் திகிரா ஆகியவை தேன்கிகோட்டிற்கு அருகிலுள்ள கிராமங்களாகும்.
# கோலி மக்களின் பட்டியல்

கோலி மக்களின் பட்டியல் (*List of Koli people*) என்பது இந்தியாவைப் பூர்வீகமாகக் கொண்ட ஒரு சமூகத்தில் குறிப்பிடத்தக்க நபர்களின் பட்டியல் ஆகும்.
# கோலி மக்களின் பட்டியல்

## பாதுகாப்பு படை

### கடற்படை

- கனோஜி ஆங்கரே, மராட்டியக் கடற்படையின் தளபதித் தளபதி
- யாகுத் கான், முகலாயக் கடற்படையின் தளபதி
- லயா பாட்டீல், மராட்டியக் கடற்படை கடற்படைத் தலைவர்
- ராம் பாட்டீல், அகமதுநகர் சுல்தானகக் கடற்படையின் தளபதி
- செம்பில் ஆராயன், திருவிதாங்கூர் இராஜ்ஜியக் கடற்படையின் தளபதி
# கோலி மக்களின் பட்டியல்

## பாதுகாப்பு படை

### தரைப்படை

- தானாஜி மாலுசரே, மராட்டிய தரைப்படையின் தளபதி
- பாரதி சியால், பாரதிய ஜனதா கட்சி தேசிய துணைத் தலைவர், பாவ்நகர் நாடாளுமன்ற உறுப்பினர்
- பர்ஷோத்தமபாய் சோலங்கி, குசராத்து மீன்வளத்துறை அமைச்சர்
- அஜித்ஸின்ஹ் தாபி, கேதாவைச் சேர்ந்த நாடாளுமன்ற உறுப்பினரும், புல்சின்ஹ் தாபியின் மகனும் ஆவார்.
- அனந்த் தாரே, சிவசேனா மூத்த தலைவரும், தானே முன்னாள் மாநகரத் தந்தை, மகாராட்டிரச் சட்டமன்ற உறுப்பினரும் ஆவார்.
- கிகாபாய் கோகில், பாவ்நகர் நாடாளுமன்ற உறுப்பினராக இருந்தார்.
- பிரதாப் சிவ்ராம் சிங், 3வது, 4வது மற்றும் 5வது மக்களவை உறுப்பினர், பிரித்தானிய இந்திய தரைப்படையின் ஓய்வுபெற்ற இளைய ஆணைய அதிகாரி மற்றும் அகிலப் பாரதியச் சத்திரியக் கோலி மகாசபாவின் தலைவர்
- மோகன்பாய் படேல், ஜுனாகத் தொகுதியின் நாடாளுமன்ற உறுப்பினர்
# கோலி மக்களின் பட்டியல்

## புரட்சியாளர்களும் விடுதலைப் போராட்ட வீரர்களும்

உள்ள ஜல்கரிபாய் கோலி சிலைஉத்தரப்பிரதேசம்]]  
- கேமிராவ் சார்னாயக், முகலாயப் பேரரசு சுல்தா ஓளரங்கசீப்புடன் போரிட்டு ஜிஸ்யாவினை நீக்கியவர்
- ஜல்காரிபாய், கிளர்ச்சி தளபதி, சிப்பாய்க் கிளர்ச்சி 1857
- உருப்லோ கோலி, இந்திய விடுதலை இயக்கக் கதாநாயகன்
- கோவிந்த ராம் தாசு, ஆங்கிலேயருக்கு எதிராக கோலியினரை 1826 முதல் 1830 வரை வழிநடத்தியவர்
- கோவிந்த ராவ் காரே ரத்னாகர் கோட்டையின் சுபேதார்
# கோலி மக்களின் பட்டியல்

## ஆட்சியாளர்கள்

மகாராஜா யஷ்வந்த்ராவ் மார்த்தந்திராவ் முக்னே]]  
- யஷ்வந்த்ராவ் முக்னே, ஜவ்கார் மாநிலத்தின் மகாராஜா
- ஜலீம் ஜலியா, தகேவானின் தலைவர்
- முகமது பின் துக்ளக் எட்டு மாதங்கள் கோட்டையைப் பாதுகாத்த சின்ஹாகட் கோட்டையின் ராணா நாக் நாயக்
# கோலி மக்களின் பட்டியல்

## மதம்

, குசராத்து]]  
- பாபு வேல்நாத் தாகூர், குசராத்தைச் சேர்ந்த துறவி
- கனுவா பாபா, உத்தரப்பிரதேசத்தின் கோலி துறவி, இவரை இந்துக்களும் முஸ்லிம்களும் பின் தொடர்ந்தனர்
# ஒரே மலேசியா மேம்பாட்டு நிறுவன ஊழல்

**ஒரே மலேசியா மேம்பாட்டு நிறுவன ஊழல்** (மலாய்: *Skandal 1Malaysia Development Berhad*; ஆங்கிலம்: *1Malaysia Development Berhad Scandal*; சீனம்: 一个马来西亚发展有限公司丑闻) என்பது தற்போது மலேசியாவில் தொடர்ந்து நடைபெற்று வரும் ஊழல், லஞ்சம் மற்றும் பணமோசடி சதித்திட்டம் சார்ந்த ஊழல் வழக்கு ஆகும்.  
இதில் ஒரே மலேசியா மேம்பாட்டு நிறுவனம் அல்லது **1எம்டிபி** (மலாய்: *1Malaysia Development Berhad;* (**1MDB**) ஆங்கிலம்: *1Malaysia Development Berhad*) எனும் நிறுவனத்திற்குச் சொந்தமான நிதி; திட்டமிட்ட முறையில் மோசடி செய்யப்பட்டது; மற்றும் உலகளவிய நிலையில் அந்த நிறுவனத்தின் சொத்துக்கள் திருப்பி விடப்பட்டன.  
இந்த ஊழல் வழக்கு 2009-ஆம் ஆண்டு மலேசியாவில் தொடங்கினாலும், உலகளாவிய நிலையிலான அரசியல்வாதிகள், வங்கிகள், நிறுவனங்கள் மற்றும் தனிநபர்களை உட்படுத்தியது, மேலும் பல நாடுகளில் குற்றவியல் விசாரணைகளுக்கும் வழிவகுத்துக் கொடுததது.
# ஒரே மலேசியா மேம்பாட்டு நிறுவன ஊழல்

## பொது

1எம்டிபி ஊழல் என்பது "உலகின் மிகப்பெரிய நிதி ஊழல்களில் ஒன்று" என விவரிக்கப்படுகிறது. அத்துடன், ஐக்கிய அமெரிக்க நீதித் துறையால் *(United States Department of Justice)*, 2016-ஆம் ஆண்டு தொடங்கி "இன்றைய வரையில் மிகப்பெரிய அதிகார வர்க்க ஊழல் வழக்கு" *(Largest Kleptocracy Case)* என அறிவிக்கப்பட்டது.  
2015-ஆம் ஆண்டு தொடக்கம் 1எம்டிபி நிறுவனத்திற்குப் பிரச்சினைகள் தொடங்கின. சந்தேகத்திற்கு உரிய பண பரிவர்த்தனைகள்; சந்தேகத்திற்கு உரிய பணமோசடி நடவடிக்கைகள்; பணச் சலவைகள்; ஊழல்கள் போன்ற நடவடிக்கைகளில் அந்த நிறுவனம் ஈடுபட்டதாகச் செய்திகள் கசியத் தொடங்கின.
# ஒரே மலேசியா மேம்பாட்டு நிறுவன ஊழல்

## சரவாக் ரிப்போர்ட்

இலண்டன் மாநகரில் இருந்து வெளிவரும் சரவாக் ரிப்போர்ட் இணையத் தளம் தான் முதன் முதலில் செய்தி வெளியிட்டது. அதைத் தொடர்ந்து தி எட்ஜ் மலேசியா எனும் செய்தி இதழும் 1எம்.டி.பி. நிறுவனத்தின் இரகசியங்களை வெளி உலகத்தில் கசிய விட்டது. அதனால் 1எம்.டி.பி. நிறுவனம் கடுமையான விமர்சனங்களுக்கு உள்ளானது.  
2015-ஆம் ஆண்டு *(The Edge), *சரவாக் ரிப்போர்ட் *(Sarawak Report)* மற்றும் தி வால் இஸ்ட்ரீட் ஜர்னல் *(The Wall Street Journal)* ஆகிய ஊடகங்களில் ஆவணக் கசிவு பதிவாகின. மலேசியாவின் அப்போதைய மலேசியப் பிரதமர் நஜீப் ரசாக் தன் தனிப்பட்ட வங்கிக் கணக்குகளில் 1எம்டிபி-யில் இருந்து ரிங்கிட் RM 2.67 பில்லியன் (சுமார் 700 மில்லியன் அமெரிக்க டாலர்கள்) செலுத்தப் பட்டதாக ஆவணக் கசிவுகள் பதிவாகின.
# ஒரே மலேசியா மேம்பாட்டு நிறுவன ஊழல்

## ஜோ லோ

இந்தத் திட்டத்தின் மூளை என அறியப்படும் ஜோ லோ *(Jho Low)*, மோசடி அல்லது வரி ஏய்ப்பு நிறுவனங்கள் மற்றும் வெளிநாட்டு வங்கிக் கணக்குகள் மூலம் பன்னாட்டு அளவில் 1எம்டிபி நிதியை நகர்த்துவதில் மையமாக இருந்தார்.  
2018-ஆம் ஆண்டு நிலவரப்படி, மலேசியா, சவுதி அரேபியா மற்றும் ஐக்கிய அரபு எமிரேட்ஸ் அதிகாரிகள்; மற்றும் பிற சதிகாரர்கள் 1எம்டிபியில் இருந்து அமெரிக்க டாலர் US $4.5 பில்லியனுக்கும் அதிகமான தொகையைத் திருப்பி விட்டதாக அமெரிக்க நீதித்துறை கண்டறிந்துள்ளது.
# ஒரே மலேசியா மேம்பாட்டு நிறுவன ஊழல்

## ஜோ லோ

### ஆடம்பரமான வாழ்க்கை

அவ்வாறு திசை திருப்பப்பட்ட 1எம்டிபி நிதி, ஆடம்பரப் பொருட்கள் மற்றும் அசையா சொத்துக்களை வாங்குவதற்குப் பயன்பட்டுள்ளது. மேலும், இக்குவானிமிட்டி *(Equanimity)* எனும் அதிநவீன சொகுசுக் கப்பல் வாங்குவதற்கும்; அமெரிக்க திரைப்பட நிறுவனமான ரெட் கிரானைட் பிக்சர்ஸ் *(Red Granite Pictures)* நிறுவனத்தின் தி ஊல்ப் ஆப் வால் ஸ்ட்ரீட் *(The Wolf of Wall Street)* எனும் திரைப்படத்தைத் தயாரிப்பதற்கும்; மற்றும் பிற படங்களைத் தயாரிப்பதற்கும் 1எம்டிபி நிதியில் இருந்து நிதியளிக்கப்பட்டது.  
1எம்டிபி நிதியானது ஜோ லோ, நஜீப் ரசாக் மற்றும் நஜீப் ரசாக்கின் மனைவி ரோஸ்மா மன்சூர் *(Rosmah Mansor)* மற்றும் நஜீப் ரசாக்கின் வளர்ப்பு மகன் ரிசா அசீஸ் *(Riza Aziz)* ஆகியோரின் ஆடம்பரமான வாழ்க்கை முறைக்கு பயன்படுத்தப்பட்டது. ரிசா அசீஸ், ரோஸ்மாவின் முதல் கணவர் அப்துல் அஜிஸ் நோங் சிக் *(Abdul Aziz Nong Chik)* என்பவரின் மகன் ஆவார்.  
அத்துடன் மலேசியாவில் அரசியல் நன்கொடைகள் வழங்குவதற்கும்; மற்றும் ஐக்கிய அமெரிக்காவில் பரப்புரைக்ள் செய்வதற்கும் மோசடி செய்யப்பட்ட நிதிகள் பயன்படுத்தப்பட்டன.
# ஒரே மலேசியா மேம்பாட்டு நிறுவன ஊழல்

## விளைவுகள்

மதிப்புள்ள இக்குவானிமிட்டி சொகுசுக் கப்பல்.]]
ஒரே மலேசியா மேம்பாட்டு நிறுவன ஊழல் மோசடி இரகசியங்கள் வெளியே கசியத் தொடங்கியதும் மலேசியாவில் ஒரு பெரிய அரசியல் ஊழலாக மாறியது; அவையே எதிர்ப்புகளையும் பின்னடைவுகளையும் தூண்டி விட்டன.  
ஒரே மலேசியா மேம்பாட்டு நிறுவன ஊழல் தொடர்பாக மலேசியாவில் விசாரணைகள் தொடங்கப்பட்ட பின்னர், நஜீப் ரசாக்கை விமர்சித்த பலர், அரசாங்கப் பதவிகளில் இருந்து நீக்கப்பட்டனர். அவர்களில் முன்னாள் மலேசிய துணைப் பிரதமர் முகிதீன் யாசின்; மற்றும் அட்டர்னி ஜெனரல் அப்துல் கனி பட்டேல் *(Abdul Gani Patail);* ஆகியோர் மிகவும் முக்கியமானவர்கள் ஆவார்கள். நஜீப் ரசாக் மீதான குற்றச்சாட்டுகள் பின்னர் தள்ளுபடி செய்யப்பட்டன.
# ஒரே மலேசியா மேம்பாட்டு நிறுவன ஊழல்

## விளைவுகள்

### மலேசிய குடிமக்கள் பிரகடனம்

நஜீப் ரசாக்கின் விமர்சகர்களில், அவரின் முன்னாள் நண்பரும் மலேசியாவின் நான்காவது பிரதமருமான மகாதீர் முகமதுவும் ஒருவர் ஆவார். அந்தக் கட்டத்தில் அவர் மலேசிய குடிமக்கள் பிரகடனத்திற்குத் *(Malaysian Citizens' Declaration)* தலைமை தாங்கினார். அரசியல் பிரமுகர்கள் மற்றும் பிற அமைப்புகளை ஒன்றிணைந்து, நஜீப் ரசாக் பதவி துறப்பு செய்ய வேண்டும் அல்லது பதவியில் இருந்து அகற்றப்பட வேண்டும் எனும் கோரிக்கையை முன்வைத்தனர்.  
மலேசிய ஆட்சியாளர்களின் பேரவை, இந்த ஊழல் குறித்து உடனடி விசாரணைக்கு அழைப்பு விடுத்தது; இது மலேசியாவில் நம்பிக்கை நெருக்கடியை ஏற்படுத்துவதாகவும் கூறியது.
# ஒரே மலேசியா மேம்பாட்டு நிறுவன ஊழல்

## ஆறு நாடுகளில் நடவடிக்கைகள்

மலேசியாவிற்கு வெளியே, 1எம்டிபி தொடர்பான நிதி மற்றும் குற்றவியல் நடவடிக்கைகள் மீதான விசாரணைகள் ஆறு நாடுகளில் தொடங்கப்பட்டன.  
1எம்டிபி மோசடியில் சிக்கிக் கொண்ட வெளிநாட்டு வங்கிகளில் முதலிடம் வகித்தது ஐக்கிய அமெரிக்காவின் கோல்ட்மேன் சாஸ் *(Goldman Sachs)* எனும் வங்கியாகும். இந்த வங்கியின் தலைமையிலான அமெரிக்க டாலர் $3 பில்லியன் அரசு உத்தரவாதம் பெற்ற பத்திர வெளியீட்டின் விளைவாக ஏற்பட்டது. இந்த ஒப்பந்தத்திற்காக அமெரிக்க டாலர் $300 மில்லியன் வரை கட்டணம் பெற்றதாக அறிவிக்கப்பட்டது.
# ஒரே மலேசியா மேம்பாட்டு நிறுவன ஊழல்

## ஆறு நாடுகளில் நடவடிக்கைகள்

### கோல்ட்மேன் சாஸ் வங்கி

இருப்பினும் கோல்ட்மேன் சாஸ் வங்கி மறுப்பு தெரிவித்தது. இருந்தபோதிலும், கோல்ட்மேன் சாஸ் வங்கி மீது வெளிநாட்டு ஊழல் நடைமுறைகள் சட்டத்தின் கீழ் குற்றம் சாட்டப்பட்டது; மற்றும் ஐக்கிய அமெரிக்க நீதித் துறையிடம் அமெரிக்க டாலர் 2.9 பில்லியனுக்கும் அதிகமான தொகையை செலுத்த ஒப்புக்கொண்டது.  
1எம்டிபி மோசடி தொடர்பாக ஐக்கிய அமெரிக்காவில் குற்றம் சாட்டப்பட்டவர்களில் அமெரிக்க கோல்ட்மேன் சாக்ஸ்வங்கியின் தலைவர் டிம் லீஸ்னர் *(Tim Leissner);* மற்றும் நிதி திரட்டுபவர் எலியட் பிராய்டி *(Elliott Broidy)* ஆகியோர் அடங்குவர்.
# ஒரே மலேசியா மேம்பாட்டு நிறுவன ஊழல்

## 12 ஆண்டுகள் சிறைத்தண்டனை

மலேசியப் பொதுத் தேர்தல், 2018-க்குப் பிறகு, புதிதாக தேர்ந்தெடுக்கப்பட்ட பிரதமர் மகாதீர் முகமது, ஊழல் குறித்த மலேசிய விசாரணைகளை மீண்டும் தொடங்கினார். மலேசிய குடிவரவு துறை, நஜீப் ரசாக் மற்றும் 11 பேர் நாட்டை விட்டு வெளியேறத் தடை விதித்தது. அதே வேளையில் நஜீப் ரசாக்குடன் தொடர்புடைய சொத்துக்களில் இருந்து 270 மில்லியன் அமெரிக்க டாலர் மதிப்பிலான 500-க்கும் மேற்பட்ட கைப்பைகள்; மற்றும் 12,000 நகைகள் பறிமுதல் செய்யப்பட்டன. மலேசிய வரலாற்றில் அதுவே மிகப்பெரிய பறிமுதல் ஆகும்.  
பின்னர் நஜீப் ரசாக் மீது நம்பிக்கை மீறல், பணமோசடி மற்றும் அதிகாரத்தைத் தவறாகப் பயன்படுத்தியது போன்ற குற்றச்சாட்டுகள் சுமத்தப்பட்டன. அதே வேளையில் தலைமறைவாக இருந்த ஜோ லோ மீதும் குற்றவழக்கு பதிவு செய்யப்பட்டது. பன்னாட்டு பணமோசடி செய்ததாகக் குற்றம் சாட்டப்பட்டார். 1எம்டிபியின் துணை நிறுவனமான எஸ்ஆர்சி இன்டர்நேசனலுடன் *(SRC International)* தொடர்புடைய ஏழு குற்றச்சாட்டுகளில் நஜீப் ரசாக் குற்றவாளி என நிரூபிக்கப்பட்டு, அவருக்கு 12 ஆண்டுகள் சிறைத்தண்டனை விதிக்கப்பட்டது.
# ஒரே மலேசியா மேம்பாட்டு நிறுவன ஊழல்

## மலேசிய அரசாங்க அறிக்கை

செப்டம்பர் 2020-இல், 1எம்டிபி நிறுவனத்தில் இருந்து திருடப்பட்டதாகக் கூறப்படும் தொகை அமெரிக்க டாலர் US $4.5 பில்லியன் என மதிப்பிடப்பட்டது; மற்றும் 1எம்டிபியின் நிலுவையில் உள்ள கடன்கள் அமெரிக்க டாலர் US $7.8 பில்லியன் என்று மலேசிய அரசாங்க அறிக்கை பட்டியலிட்டுள்ளது. 2039-ஆம் ஆண்டு வரையில் 30 ஆண்டு காலத்திற்கு கட்ட வேண்டிய 1எம்டிபி கடன்களை மலேசிய அரசாங்கம் ஏற்றுக்கொண்டது. 2018-ஆம் ஆண்டில் இருந்து அந்தக் கடன்கள் மலேசிய அரசாங்கத்தால் கட்டப்பட்டு வருகின்றன.  
ஆகத்து 2021-இல், ஐக்கிய அமெரிக்கா தனது அதிகார வரம்பிற்குள் தவறாகப் பயன்படுத்தப்பட்ட 1எம்டிபி நிதியில் 1.2 பில்லியன் அமெரிக்க டாலர்களை மீட்டு மலேசியாவிடம் திருப்பிக் கொடுத்தது, சிங்கப்பூர் மற்றும் பல நாடுகளும் தவறாகப் பயன்படுத்தப்பட்ட 1எம்டிபி நிதியை மீட்டுக் கொடுக்கும் முயற்சியில் தீவிரம் காட்டி வருகின்றன்.
# கச்சி கோலி மொழி

**கச்சி கோலி** (Kachi Koli language) என்பது இந்தியாவில் பேசப்படும் ஓர் இந்திய-ஆரிய மொழியாகும். அண்டை நாடான பாக்கித்தானின் கிழக்கு சிந்து மாகாணத்தின் எல்லையைத் தாண்டி வாழும் ஒரு சிறிய மக்கள் கோலி இனத்தைச் சேர்ந்தவர்கள். குசராத்தி மொழித் துணைக்குடும்பத்தின் ஒரு பகுதியான கச்சி கோலி, பார்கரி கோலி மற்றும் உடையாரா கோலி ஆகியவற்றுடன் நெருக்கமாக தொடர்புடையது.
# சிவாங்கி ஜோசி

**சிவாங்கி ஜோசி** (*Shivangi Joshi*)(பிறப்பு 18 மே 1998) என்பவர் ஓர் இந்திய தொலைக்காட்சி நடிகை ஆவார். இவர் 2013ஆம் ஆண்டு *கெல்டி கை ஜிந்தகி ஆன்க் மிச்சோலி* படத்தில் நிஷா என்ற கதாபாத்திரத்தில் நடித்ததன் மூலம் நடிகையாக அறிமுகமானார். *பெகுசராய்* படத்தில் பூனம் கதாபாத்திரத்தின் மூலம் இவர் தனது நடிப்பில் திருப்புமுனையைப் பெற்றார். *ஸ்டார் பிளஸின்* *யே ரிஷ்தா க்யா கெஹ்லதா ஹையில்* நைரா சிங்கானியா கோயங்கா மற்றும் சிரத் ஷெகாவத் கோயங்கா என இரட்டை வேடங்களில் நடித்ததற்காக ஜோசி மிகவும் பிரபலமானவர்.
# சிவாங்கி ஜோசி

## இளமை

ஜோசி மகாராட்டிர மாநிலம் புனேவில் பிறந்தார். உத்தராகண்டு மாநிலம் தேராதூனில் பள்ளிப்படிப்பை முடித்தார்.
# சிவாங்கி ஜோசி

## திரைப்படம்

| 2020 | *லவ் எக்சு சொசைட்டி* | கீதாஞ்சலி | குறும்படம் | } |
| --- | --- | --- | --- | --- |
# சிவாங்கி ஜோசி

## தொலைக்காட்சி தொடர்

| 2013 | *கெல்தி ஹை ஜிந்தகி ஆங்க் மிச்சோலி* | *த்ரிஷா* | एपीसोड 359 |  |
| --- | --- | --- | --- | --- |
| 2013–2014 | *பெயின்டெஹா* | निशा |  |  |
| *बेइंतहा* | अय़त हैदर |  |  |  |
| 2015–2016 | *பெகுசராய்* | पूनम कुमारी ठाकुर | முக்கியக் கதாபாத்திரம் |  |
| 2016–2021 | *யே ரிஷ்டா க்யா கெஹ்லதா ஹை* | நைரா சிங்கானியா கோயங்கா | முக்கியக் கதாபாத்திரம் |  |
| 2021 | சீரத் ஷெகாவத் கோயங்கா | முக்கியக் கதாபாத்திரம் |  |  |
| 2021–2022 | *பாலிகா வடு 2* | ஆனந்தி பூஜாரியா சதுர்வேதி | முக்கியக் கதாபாத்திரம் |  |
| 2023-
2024 | பர்சடைன் – மௌசம் பியார் கா | ஆராதனா "ஆரு/ராதி" சாக்னி | முக்கியக் கதாபாத்திரம் | } |
# காசின் விடுதலை இராணுவம்

**காசின் விடுதலை இராணுவம்** (*Kachin Independence Army* (சுருக்கமாக: **KIA**), மியான்மர் நாட்டின் வடக்கில் வாழும் காசின் மக்களின் அரசியல் அமைப்பான காசின் விடுதலை அமைப்பின் ஆயுதக் குழு ஆகும். இந்த ஆயுதக் குழு மியான்மர் இராணுவ ஆட்சிக்கு எதிராகப் போராடி வருகிறது. 5 பிப்ரவரி 1961 அன்று நிறுவப்பட்ட இந்த இராணுவக் குழு காசின் மாநிலம், மண்தாலே பிரதேசம், சாகைங் பிரதேசம் மற்றும் சான் மாநிலங்களில் தனது கூட்டாளிகளுடன் இயங்குகிறது.
2021 மியான்மர் இராணுவப் புரட்சிக்குப் பின்னர் இந்த அமைப்பு காசின் மாநிலம் மற்றும் அதனைச் சுற்றிய பகுதிகளை மியான்மர் இராணுவத்திடமிருந்து கைப்பற்றி தன்னாட்சி செய்து வருகிறது.
# காசின் விடுதலை இராணுவம்

## இதனையும் காண்க

- 2021 மியான்மர் இராணுவப் புரட்சி
- மியான்மர் உள்நாட்டுப் போர் (2021-தற்போது வரை)
- சின் மாநிலம்
- சின்லாந்து
- சின்லாந்து தேசிய இராணுவம்
- அரக்கான் இராணுவம்
- சின் சகோதரத்துவக் கூட்டணி
- மியான்மர் மக்கள் பாதுகாப்புப் படைகள்
# தாங் தேசிய விடுதலை இராணுவம்

**தாங் தேசிய விடுதலைப் படை** (*Ta'ang National Liberation Army* சுருக்கமாக: **TNLA**), மியான்மர் நாட்டின் வடக்கில், சீனாவின் எல்லைப்புற மாநிலமாகிய சான் மாநிலத்தில் செயல்படும் பாலூங் அரசு விடுதலை முன்னணி அரசியல் கட்சியின் ஆயுதப் பிரிவாகும். இது மியான்மர் இராணுவ ஆட்சிக்கு எதிராக, பாலூங் மக்களின் அரசியல் விடுதலைக்கு போரிடும் படையாகும். இப்படை 1992ல் நிறுவப்பட்டது. இந்த படையை மியான்மர் இராணுவ அரசு தீவிரவாத அமைப்பு என அறிவித்துள்ளது.
# தாங் தேசிய விடுதலை இராணுவம்

## இதனையும் காண்க

- 2021 மியான்மர் இராணுவப் புரட்சி
- சின் மாநிலம்
- சின்லாந்து
- சின்லாந்து தேசிய இராணுவம்
- அரக்கான் இராணுவம்
- சின் சகோதரத்துவக் கூட்டணி
- மியான்மர் மக்கள் பாதுகாப்புப் படைகள்
- காசின் விடுதலை இராணுவம்
# பாபுராவ் கதம்

**பாபுராவ் கோலிகர் கதம்** (*Baburao Kadam*)(பிறப்பு 1968) என்பவர் மகாராட்டிர சேர்ந்த ஓர் இந்திய அரசியல்வாதி ஆவார். இவர் நாந்தேட் மாவட்டத்தில் உள்ள கத்காவ் சட்டமன்றத் தொகுதி சட்டமன்ற உறுப்பினராக உள்ளார். இவர் 2024 மகாராட்டிரச் சட்டப்பேரவைத் தேர்தலில் சிவ சேனா சார்பில் போட்டியிட்டு வெற்றி பெற்றார்.
# பாபுராவ் கதம்

## இளமை

மகாராட்டிர மாநிலம், நான்டெட் மாவட்டத்தில் உள்ள கத்காவ் பகுதியைச் சேர்ந்தவர் கதம். இவர் குணாஜிராவ் கதமின் மகன். இவர் தனது பட்டப்படிப்பை முடித்த பின்னர் யசுவந்த் கல்லூரியில் முதுகலை முதலாம் ஆண்டினை முடித்து 1993-ல் கல்லூரிப் படிப்பினை இடையில் நிறுத்தினார். முன்னதாக 2024ஆம் ஆண்டில், இவர் ஹிங்கோலி மக்களவைத் தொகுதியில் போட்டியிட்டார். ஆனால் சிவசேனா (உ. பா. தா.) -ன் நாகேஷ் பபுராவோ பாட்டீல் அஷ்டிகரிடம் தோல்வியடைந்தார். இவர் கட்சியின் மாவட்டத் தலைவராக உள்ளார். .
# இருமுனைப் பளுக்கருவி

**இருமுனை பளுக்கருவி** அல்லது **டம்பெல்சு** (dumbbell) என்பது எடை பயிற்சியில் பயன்படுத்தப்படும் ஓர் உபகரணமாகும். இது பொதுவாக தனித்தனியாகவோ அல்லது இணையாகவோ, ஒவ்வொரு கையிலும் ஒன்று என்றவாறு பயன்படுத்தப்படுகிறது.
# இருமுனைப் பளுக்கருவி

## வரலாறு

உள்ள தேசிய தொல்லியல் அருங்காட்சியகத்தில் காட்சிக்கு வைக்கப்பட்டுள்ளது..]]
சேர்ந்த பெண் இருமுனைப் பளுக்கருவியுடன் உடற்பயிற்சி செய்வதாகக் காட்டப்பட்டது கி.பி]]
டம்பெல்சின் முன்னோடியான *ஹால்டெரெஸ்*, பண்டைய கிரேக்கத்தில் எடை தூக்குவதற்கும் பண்டைய கிரேக்கத்தில் நடைபெற்ற நீளம் தாண்டுதலின் போது பயன்படுத்தப்படும் எடைகளாகவும் பயன்படுத்தப்பட்டது. குச்சி போன்ற ஒரு வகையான இந்த இருமுனை பளுதூக்கும் கருவியானது ஒரு மில்லினியத்திற்கும் மேலாக இந்தியாவில் பயன்படுத்தப்பட்டது, இது கரலாக்கட்டை என்று அழைக்கப்பட்டது. . இது பொதுவாக, மல்யுத்த வீரர்கள், உடற்பயிற்சியாளார்கள், விளையாட்டு வீரர்கள், வலிமை மற்றும் தசையின் அளவை அதிகரிக்க விரும்பும் நபர்ககளால் உடற்பயிற்சியின்போது பயன்படுத்தப்படுகிறது.
# இருமுனைப் பளுக்கருவி

## சொற்பிறப்பியல்

"டம்ப்பெல்" அல்லது "டம்ப் பெல்" அல்லது "டம்ப்-பெல்" என்ற சொல் இசுடூவர்ட் கால இங்கிலாந்தின் பிற்பகுதியில் உருவானது. 1711 ஆம் ஆண்டில் கவிஞர் ஜோசப் அடிசன் *தி ஸ்பெக்டேட்டரில்* வெளியிடப்பட்ட ஒரு கட்டுரையில் "இருமுனைப் பளுக்கருவியுடன்" உடற்பயிற்சி செய்வதைக் குறிப்பிட்டார்.
# இருமுனைப் பளுக்கருவி

## வகைகள்

17 ஆம் நூற்றாண்டின் முற்பகுதியில், ஒரு கைப்பிடியில் இரண்டு சம எடைகள் இணைக்கப்பட்ட இருமுனைப் பளுக்கருவியின் பழக்கமான வடிவம் தோன்றியது. தற்போது டம்பெல்லில் மூன்று முக்கிய வகைகள் உள்ளன:  
- **நிலையான எடை கொண்டது** என்பது இருமுனைப் பளுக்கருவி வடிவத்தில் உருவாக்கப்பட்ட எடைக் கருவியாகும் . மலிவான வகைகள் வார்ப்பிரும்பு கொண்டவை, சில சமயங்களில் வசதிக்காக ரப்பர் அல்லது நியோபிரீன் பூசப்பட்டிருக்கும், மேலும் மலிவான பதிப்புகள் கான்கிரீட் நிரப்பப்பட்ட ஒரு திடமான நெகிழிக் கூடுகளைக் கொண்டிருக்கும்.
- **மாற்றியமைக்ககூடியது** ஒரு உலோகப் பட்டியைக் கொண்டிருக்கும், அதன் மையப் பகுதி பெரும்பாலும் பிடியை மேம்படுத்துவதற்காக குறுக்குவெட்டு வடிவத்துடன் ( பொளை உளி ) பொறிக்கப்பட்டுள்ளது**.**
- **தேர்ந்தெடுக்கப்பட்ட** (சரிசெய்யக்கூடிய) டம்ப்பெல்சு என்பது சரிசெய்யக்கூடிய டம்பெல்சு ஆகும், அவை டம்பல்ஸ் பிடிதாங்கியில் இருக்கும்போது எடை அல்லது தட்டுகளின் எண்ணிக்கையை எளிதாக மாற்ற அனுமதிக்கும்.
# இருமுனைப் பளுக்கருவி

## வகைகள்

### வேறுபாடுகள்

- *தாமஸ் இன்ச் டம்பெல்சு*, "172" என்றும் அழைக்கப்படுகிறது ( கைப்பிடி, )
- *மில்லினியம் டம்பெல்சு* ( கைப்பிடி, )
- சர்க்கஸ் *டம்ப்பெல்சு*: வரலாற்று ரீதியாக சர்க்கஸ் செயல்களில் இது பயன்படுத்தப்படுகிறது, இந்த டம்ப்பெல்சு மிகைப்படுத்தப்பட்ட முனைகள், பரந்த கைப்பிடிகள், சாதாரண டம்பல்சுகளைப் போலவே, பல்வேறு எடைகள், அளவுகளில் வருகின்றன.
# கோபிந்த் புரா

**கோபிந்த் புரா** (*Gobind Pura*) என்பது பாக்கித்தானின் பஞ்சாபில் உள்ள பைசலாபாத்தில் உள்ள பழமையான குடியிருப்புப் பகுதிகளில் ஒன்றாகும். இது நகரின் "காந்தா கர்" (கடிகார கோபுரம்) அருகே மையமாக அமைந்துள்ளது. பிரதான நர்வாலா சாலையில் அமைந்துள்ள கோவிந்த் புரா, பைசலாபாத் வேளாண் பல்கலைக்கழகத்திற்கு எதிரே *ஜின்னா காலனி* ஒட்டியுள்ளது.  
கோபிந்த் புராவின் கட்டிடங்கள் பழைய மற்றும் புதிய கட்டிடக்கலை இரண்டையும் பிரதிநிதித்துவப்படுத்துகின்றன. கோபிந்த் புரா மற்றும் ஜின்னா குடியிருப்பிற்கு (குல்பெர்க் சாலை) இடையில் அமைந்துள்ள பிரதான சாலையில் பல மருத்துவமனைகள், உணவகங்கள், பள்ளிகள் மற்றும் அடுமனைகள் மற்றும் பல்வேறு தேசிய மற்றும் பன்னாட்டு வணிக விற்பனை நிலையங்களுடன் மிகவும் வணிகமயமாக்கப்பட்ட பகுதியாக மாற்றப்பட்டுள்ளது. நான்கு மசூதிகள் இப்பகுதியில் அமைந்துள்ளன.
# மியான்மர் தேசிய ஜனநாயகக் கூட்டணி இராணுவம்

**மியான்மர் தேசிய ஜனநாயக கூட்டணி இராணுவம்** (*Myanmar National Democratic Alliance Army* (சுருக்கமாக:**MNDAA**), மியான்மர் நாட்டின் வடக்கில் கோகாங் பிரதேசத்தில் 1989ஆம் ஆண்டு முதல் செயல்படும் ஆயுதக் குழுவாகும்.
# மியான்மர் தேசிய ஜனநாயகக் கூட்டணி இராணுவம்

## வரலாறு

மியான்மர் தேசிய ஜனநாயகக் கூட்டணி இராணுவம் 12 மார்ச் 1989 முதல் செயல்படுகிறது. 2021 மியான்மர் இராணுவப் புரட்சிக்குப் பின், இப்படையானது மியான்மர் நாட்டின் வடக்கில் உள்ள கோகைங் பிரதேசத்தைக் கைப்பற்றி தன்னாட்சி புரிகிறது.
# மியான்மர் தேசிய ஜனநாயகக் கூட்டணி இராணுவம்

## இதனையும் காண்க

- 2021 மியான்மர் இராணுவப் புரட்சி
- சின் மாநிலம்
- சின்லாந்து
- சின்லாந்து தேசிய இராணுவம்
- அரக்கான் இராணுவம்
- சின் சகோதரத்துவக் கூட்டணி
- மியான்மர் மக்கள் பாதுகாப்புப் படைகள்
- காசின் விடுதலை இராணுவம்
- தாங் தேசிய விடுதலை இராணுவம்
# கொடும்பா

**கொடும்பா** (*Kodumba*) என்பது இந்தியாவின் கேரள மாநிலத்தில் பாலக்காடு மாவட்டத்தில் உள்ள ஒரு சிற்றூரும், கிராம ஊராட்சியும் ஆகும்.
# கொடும்பா

## மக்கள்வகைப்பாடு

2001 ஆண்டைய இந்திய மக்கள் தொகை கணக்கெடுப்பின் படி, கொடும்பாவின் மொத்த மக்கள் தொகை 19,138 ஆகும். இதில் ஆண்களின் எண்ணிக்கை 9,382 என்றும், பெண்களின் எண்ணிக்கை 9,756 என்றும் உள்ளது.
# கொடும்பா

## கோயில்கள்

இந்தக் கிராமத்தில் தமிழ் செங்குந்தர் கைக்கோல முதலியார் சமூகத்தினரால் கட்டப்பட்ட கொடும்பு சுப்பிரமணிய சுவாமி கோவில் உள்ளது.
# பொட்டாசியம் புரோமேட்டு

**பொட்டாசியம் புரோமேட்டு** (*Potassium bromate*) என்பது KBrO<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியத்தின் புரோமேட்டு உப்பான இச்சேர்மம் வெண்மை நிறத்தில் படிகங்களாக அல்லது தூளாகக் காணப்படும். வலிமையான ஓர் ஆக்சிசனேற்றும் முகவராக இச்சேர்மம் செயல்படுகிறது.
# பொட்டாசியம் புரோமேட்டு

## தயாரிப்பு

பொட்டாசியம் ஐதராக்சைடின் சூடான கரைசல் வழியாக புரோமின் அனுப்பப்படும்போது பொட்டாசியம் புரோமேட்டு உற்பத்தி செய்யப்படுகிறது. முதலில் நிலையற்ற பொட்டாசியம் ஐப்போபுரோமைட்டை உருவாக்குகிறது, இது விரைவாக விகிதவியலுக்கு ஒவ்வா முறையில் புரோமைடு மற்றும் புரோமேட்டாக மாறுகிறது:  
::3 BrO<sup>−</sup>→ 2 Br<sup>−</sup> + BrO<sup>−</sup><sub>3</sub>  
பொட்டாசியம் புரோமைடு கரைசல்களை மின்னாற்பகுப்பு செய்தும் பொட்டாசியம் புரோமேட்டைத் தயாரிக்கலாம். இரண்டு முறைகளிலும் உள்ள பொட்டாசியம் புரோமைடு அதன் மிகக் குறைந்த கரைதிறன் காரணமாக உடனடியாகப் பிரிக்கப்படுகிறது. பொட்டாசியம் புரோமேட்டு மற்றும் புரோமைடு கொண்ட கரைசல் 0 பாகை செல்சியசு வெப்பநிலைவரை குளிர்விக்கப்படும் போது, கிட்டத்தட்ட அனைத்து புரோமேட்டுகளும் வீழ்படிவாகிவிடும். அதே சமயம் அனைத்து புரோமைடுகளும் கரைசலில் இருக்கும்..  
மால்ட் பார்லி உற்பத்தியில் பொட்டாசியம் புரோமேட்டு பயன்படுத்தப்படுகிறது. ஆனால் அமெரிக்க உணவு மற்றும் மருந்து நிர்வாகம் பரிந்துரைக்கப்பட்ட பாதுகாப்பு நிலைமைகளின் கீழ் பயன்படுத்தப்படுகிறது. முடிக்கப்பட்ட தயாரிப்புகள் தரநிலையுடன் அடையாளப்படுத்தப்படுகின்றன.
# பொட்டாசியம் புரோமேட்டு

## நெறிப்படுத்தல்

பொட்டாசியம் ப்ரோமேட்டு ஒரு புற்றுநோய் ஊக்கியாக வகைப்படுத்தப்பட்டுள்ளது. உணவு, மருந்து மற்றும் அழகுசாதனச் சட்டத்தின் தெலானி விதிக்கு முன்பு வரை உணவு மற்றும் மருந்து நிர்வாக அமைப்பு பொட்டாசியம் புரோமேட்டைப் பயன்படுத்த அனுமதித்தது. இவ்விதி புற்றுநோயை உண்டாக்கும் பொருட்களைத் தடைசெய்கிறது. 1958 ஆம் ஆண்டு முதல் இவ்விதி நடைமுறைக்கு வந்தது. 1991 ஆம் ஆண்டில் உணவு மற்றும் மருந்து நிர்வாக அமைப்பு ரொட்டித் தொழிலாளகளை பயன்படுத்த வேண்டாம் என்று வலியுறுத்தியது, ஆனால் இத் தடை கட்டாயப்படுத்தப்படவில்லை.  
சப்பானிய ரொட்டித் தொழிலாளர்கள் 1980 ஆம் ஆண்டில் தாங்களாக முன்வந்து பொட்டாசியம் புரோமேட்டைப் பயன்படுத்துவதை நிறுத்தினர். இருப்பினும், யாமாசாகி ரொட்டி நிறுவனத்தினர் 2005 ஆம் ஆண்டில் இதன் பயன்பாட்டை மீண்டும் தொடங்கினர். இறுதி தயாரிப்பில் இருந்த இரசாயனத்தின் அளவைக் குறைக்க புதிய உற்பத்தி முறைகள் இருப்பதாகக் கூறினர்.  
ஐரோப்பிய ஒன்றியம், அர்கெந்தீனா, பிரேசில், கனடா, நைச்சீரியா, தென் கொரியா மற்றும் பெரு ஆகிய நாடுகளில் பொட்டாசியம் புரோமேட்டு உணவுப் பொருட்களிலிருந்து தடைசெய்யப்பட்டுள்ளது. 2001 ஆம் ஆண்டில் இலங்கையிலும், 2005 ஆம் ஆண்டில் சீனாவிலும், மற்றும் 2016 ஆம் ஆண்டில் இந்தியாவிலும் தடைசெய்யப்பட்டது. ஆனால் அமெரிக்காவின் பெரும்பாலான நாடுகளில் இது அனுமதிக்கப்படுகிறது. 2023 ஆம் ஆண்டு மே மாத தரவுகளின் படி அமெரிக்காவின் நியூயார்க்கு மாநிலம் பொட்டாசியம் புரோமேட்டைப் பயன்படுத்துவதைத் தடை செய்வது குறித்து பரிசீலித்து வருகிறது.  
கலிஃபோர்னியாவில், புரோமேட்டேற்ற மாவைப் பயன்படுத்தும்போது எச்சரிக்கை அடையாளக்குறி தேவைப்படுகிறது. 2023 ஆம் ஆண்டு அக்டோபர் மாதத்தில் கலிபோர்னியா பொட்டாசியம் புரோமேட்டின் உற்பத்தி, விற்பனை மற்றும் விநியோகத்தை தடை செய்யும் சட்டத்தை இயற்றியது. சட்டம் 2027 இல் அமலுக்கு வருகிறது. பொட்டாசியம் புரோமேட்டை தடை செய்த முதல் அமெரிக்க மாநிலம் கலிபோர்னியாவாகும்.
# குரு கோவிந்த் சிங்கின் பெயரிடப்பட்ட நினைவிடங்கள்

**குரு கோவிந்த் சிங்கின் பெயரிடப்பட்ட நினைவிடங்கள்** (*List of things named after Guru Gobind Singh*) சீக்கியர்களின் பத்தாவது குரு குரு கோவிந்த் சிங்கின் நினைவாகப் பல இடங்கள் பெயரிடப்பட்டுள்ளன. இவற்றின் பட்டியல் கீழே கொடுக்கப்பட்டுள்ளது.
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### குசராத்து

- குரு கோவிந்த் சிங் மருத்துவமனை, ஜாம்நகர், குசராத்து, இந்தியா
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### கருநாடகம்

- குரு கோவிந்த் சிங் கல்லூரி, பெங்களூர்
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### தில்லி

- குரு கோவிந்த் சிங் இந்திரபிரசுதா பல்கலைக்கழகம், புது தில்லி
- சிறீ குரு கோவிந்த் சிங் வணிகவியல் கல்லூரி, புது தில்லி
- கல்கிதார் தேசிய பொது மேல்நிலைப்பள்ளி, புது தில்லி
- குரு கோவிந்த் சிங் மார்க், தில்லி
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### பீகார்

- குரு கோவிந்த் சிங் மருத்துவமனை, பாட்னா சாகிப் (பீகார்)
- சிறீ குரு கோவிந்த் சிங் கல்லூரி, பட்னா
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### அரியானா

- சிறீ குரு கோவிந்த் சிங் முந்நூறாண்டு பல்கலைக்கழகம், குர்கான்
- குரு கோவிந்த் சிங் மருத்துவக் கல்லூரி, யமுனாநகர்
- குரு கோவிந்த் சிங் அரசு பல்தொழில்நுட்பக் கல்லூரி, சீகா
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### இமாச்சலப் பிரதேசம்

- கல்கிதார் அறக்கட்டளை, பாரு சாகிப் (இமாச்சலப் பிரதேசம்)
- கோவிந்த் சாகர், இமாச்சலப் பிரதேசத்தின் பிலாசுபூர் மாவட்டத்தில் அமைந்துள்ள மனிதனால் உருவாக்கப்பட்ட நீர்த்தேக்கம் ஆகும்.
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### சார்க்கண்டு

- குரு கோவிந்த் சிங் கல்விச் சங்க தொழில்நுட்ப வளாகம், காண்ட்ரா (சாசு பொகாரோ இரும்பு நகரம், சார்க்கண்டு)
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### உத்தரப்பிரதேசம்

- குரு கோவிந்த் சிங் விளையாட்டு கல்லூரி, இலக்னோ
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### மத்தியப் பிரதேசம்

- குரு கோவிந்த் சிங் கல்சா மேல்நிலைப் பள்ளி-ஜபல்பூர் (மத்தியப் பிரதேசம்)
- குரு கோவிந்த் சிங் கல்சா பள்ளி, ஜபல்பூர்
- சிறீ குரு கோவிந்த் சிங் சட்டக் கல்லூரி, இந்தூர்
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### மகாராட்டிரம்

- குரு கோவிந்த் சிங் அறக்கட்டளை ஆய்விருக்கை (சீக்கிய மதம்-வரலாற்றுத் துறை) -மும்பை பல்கலைக்கழகம்
- சிறீ குரு கோவிந்த் சிங் ஜி வானூர்தி நிலையம், கசூர் சாகிப், நாந்தேட்
- குரு கோவிந்த் சிங் விளையாட்டரங்கம், நாந்தேட்
- குரு கோவிந்த் சிங் மார்க், முலுண்ட் குடியிருப்பு, மும்பை
- குரு கோவிந்த் சிங் தொழிற்பேட்டை, கோரேகான் (மும்பை)
- குரு கோவிந்த் சிங் அறக்கட்டளை, நாசிக்
- நாக்பூர் காம்ப்டி சாலையில் உள்ள குரு கோவிந்த் சிங் கல்வி நிறுவனம்
- சிறீ குரு கோவிந்த் சிங்ஜி பொறியியல் தொழில்நுட்ப நிறுவனம், நாந்தேட்
- குரு கோவிந்த் சிங் பொறியியல் மற்றும் ஆராய்ச்சி கல்லூரி, நாசிக்
- சிறீ குரு கோவிந்த் சிங்ஜி பொறியியல் மற்றும் தொழில்நுட்ப நிறுவனம், நாந்தேட்
- குரு கோவிந்த் சிங் பல்தொழில்நுட்பக் கல்லூரி, நாசிக்
# குரு கோவிந்த் சிங்கின் பெயரிடப்பட்ட நினைவிடங்கள்

## இந்தியா

### பஞ்சாப்

- குரு கோவிந்த் சிங் படிப்பு வட்டம், லூதியானா (ஐக்கிய நாடுகள் கல்வி, அறிவியல் நிறுவனம், அமைதி விருது)
- குரு கோவிந்த் சிங் பெரும் அனல் மின் நிலையம்
- குரு கோவிந்த் சிங் மார்க்
- குரு கோவிந்த் சிங் மருத்துவக் கல்லூரி, பரித்கோட்
- குரு கோவிந்த் சிங் சுத்திகரிப்பு நிலையம், புலோகேரி, பதிந்தா
- குரு கோவிந்த் சிங் பவன், பஞ்சாபி பல்கலைக்கழகம், பாட்டியாலா
- குரு கோவிந்த் சிங் விளையாட்டரங்கம், ஜலந்தர்
- மண்டி கோபிந்த்கர், இந்தியாவின் பஞ்சாப்பின் எஃகு நகரம்
- ஜி. ஜி. எஸ். நவீனத் தொழில்நுட்பக் கல்லூரி, கரார்
- குரு கோவிந்த் சிங் பொறியியல் மற்றும் தொழில்நுட்பக் கல்லூரி, தல்வாண்டி சபோ, பதிந்தா
- குரு கோவிந்த் சிங் கல்லூரி, சங்கேரா
- குரு கோவிந்த் சிங் கல்விக் கல்லூரி (பெண்களுக்கான) கிதர்பாகா
- குரு கோவிந்த் சிங் பல்தொழில்நுட்பக் கல்லூரி, அண்டோவால் கலான்
- கல்கிதார் உயர்கல்வி நிறுவனம், மலோட்
- திராய் சதாப்தி குரு கோவிந்த் சிங் கல்சா கல்லூரி, அமிருதசரசு
- குரு கோவிந்த் சிங் பொதுப் பள்ளி, மதகார் கலான், சிறீ முக்த்சர் சாகிப், பஞ்சாப்
- சிறீ குரு கோவிந்த் சிங் கல்லூரி, சண்டிகர்
- குரு கோவிந்த் சிங் மகளிர் கல்லூரி, சண்டிகர்
# குரு கோவிந்த் சிங்கின் பெயரிடப்பட்ட நினைவிடங்கள்

## பிற நாடுகள்

### கனடா

- குரு கோவிந்த் சிங் குழந்தைகள் அறக்கட்டளை
# குரு கோவிந்த் சிங்கின் பெயரிடப்பட்ட நினைவிடங்கள்

## பிற நாடுகள்

### இங்கிலாந்து

- கோபிந்த் மார்க், இங்கிலாந்தின் மேற்கு யார்சயரில் உள்ள பிராட்போர்டில் உள்ள ஒரு தெரு, இங்கு குரு கோபிந்த் சிங் குருத்வாரா அமைந்துள்ளது
- குரு கோவிந்த் சிங் கல்சா கல்லூரி, சிக்வெல், எசெக்சு, இங்கிலாந்து
# குரு கோவிந்த் சிங்கின் பெயரிடப்பட்ட நினைவிடங்கள்

## பிற நாடுகள்

### ஐக்கிய அமெரிக்கா

- குரு கோவிந்த் சிங் சீக்கிய மையம், பிளைன்வியூ, நியூயார்க், அமெரிக்கா
- குரு கோவிந்த் சிங் அறக்கட்டளை, வடக்கு போடோமாக், மேரிலாந்து, அமெரிக்கா
# போகர் சட்டமன்றத் தொகுதி

**போகர் சட்டமன்றத் தொகுதி** (Bhokar Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்த தொகுதி நான்தேட் மாவட்டத்தில் அமைந்துள்ளது. போகர்,நாந்தேடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.